1. **O le falefetafa’i moni:**
   * I le suesueina o le Tusi Paia ina ua mavae le lē fiafia tele na tula’i mai i le 1844, na iloa ai e tagata o le Toe Afio Mai e lua lava malumalu: (1) **O le malumalu faale-lalolagi, o le faatusa ma o se ata o le mea moni (Eperu 8:5)** (2) **O le malumalu faale-lagi, na faatuina e le Atua lava Ia (Eperu 8:2)**
   * O le ulua’i malumalu, ma malumalu na mulimuli ane se’ia oo i le TA 70, na fausiaina lava i le faatusa poo se ata na faaali atu e le Atua ia Mose (Esoto 25:40). Ua faatusaina i ai le Tama’i Mamoe moni ma le Faitaulaga Sili: o Iesu lava lea (Ioane 1:36; Eperu 4:14).
2. **O le faamamaina:**
   * E ui lava na faamagaloina le fanauga a Isaraelu e ala i le ofoina atu o a latou taulaga, ae o lo latou nofosala na “tauaveina” atu i le malumalu. O le mea lea, ua alagatatau ai le faamamāina. Na tupu lenei mea i le aso o le togiola, ua lauiloa e tagata Eperu e oo mai i ona aso nei o se aso o le faamasinoga.
   * Pe afai ae leai se tasi e puapuagatia, salamo mai a latou agasala, e “vavaeeseina” i latou (Lev. 23:29-30). E faamaufaailogaina lava lona iuga i lea aso. E faapena foi, pe a mae’a ona faamamāina le malumalu faale-lagi, o le a faamaufaailogaina ai lo tatou iuga. I le taimi nei, e puapuagatia ai o tatou agaga, o le aso nei foi o filifiliga (Eperu 3:14-15).
3. **O le faamasinoga:**
   * E tusa ai ma le valo’aga, o le faamamaina o le Malumalu Faale-lagi – o lona uiga, o le Faamasinoga – lea na amataina i le1844. Talu mai lea taimi, na alagaina ma le leo tele e le Ekalesia o le Toe Afio Mai le folafolaina atu ua oo mai le itula o le faamasinoga, ma ua valaaulia ai tagata uma ia tapuai atu i le Atua, ma ia ola e tusa o Ana poloa’iga (Faaal.14:7)
   * Ae o le a le oo mai ea lea faamasinoga pe a afio mai Iesu i le Lalolagi? (1Nofoa’iga Tupu 16:33; 2Timoteo 4:1)
   * Pe a afio mai Iesu, o le a Ia faataunuuina lava le faamasinoga ua uma ona faia, talu ai o Lona afio mai ia aumaia le “taui” e taui “ta’itasi atu ia tusa ma lana ua fai” (Faaaliga 22:12); ua Ia auina atu Ana agelu e faapotopoto i le ‘au filifilia (Mataio 24:31); ma toe faatutūina i latou o e faatuatua ia te Ia (1Tesalonia 4:16). Ia mātau le mea lenei, o le oti oi latou o e lē talitonu e lē toetutūū pe a afio mai Iesu, ma o lea o le a le maua ai lo latou taui i le taimi lea se’ia mavae tausaga e afe (Faaaliga 20:4-5).
4. **O le alofa mutimutivale ma le faamasinoga tonu:**
   * O poloa’iga e10 ua tuuina i totonu o le atolaau, ua faatusaina lea i le tulaga o le faamasinoga tonu faale-lagi (Failauga 12:13-14). O le nofoa o le alofa o loo i le va o le tulafono ma le afioaga o le Atua, ua faatusa i le alofa mutimutivale faale-lagi (1Ioane 2:1-2).
   * **O le ala i le Malumalu i le Lagi e amata i le taliaina o le taulaga a Iesu** (Sa sausauina Lona toto i luga o le fata faitaulaga o taulaga mu)
   * **E faaauau pea lea olaga i se mafutaga vavalalata ma Keriso** (Sa sausauina Lona toto i luga o le fatafaitaulaga e mu a’i mea manogi)
   * **Ma faaiuina pe a tuuina atu la tatou mataupu i luma o le Faamasino** (Sa sausauina Lona toto i luga o le veli, i luma o le atolaau)
   * O le faamasinoga tonu e manaomia ai le tausisia o le Tulafono. Ua talia e le alofa mutimutivale le soifuaga atoatoa o Iesu e suitulaga mo i tatou (1Peteru 1:18-19). “O le mea lava lenei ua atoatoa ai le alofa ia te’i tatou, ina ia tatou maua le faamalosi i le aso o le faamasinoga” (1Ioane 4:17).
5. **O le Loia ma le Fautua:**
   * I o tatou olaga atoa ma, e ioeina, i le taimi o le faamasinoga, o Iesu o lo tatou lava Fautua (1Ioane 2:1).
   * O le galuega a Iesu i le Malumalu i le Lagi o loo a’oa’o mai i a’i tatou:
     + O le galuega a Iesu i le Malumalu Paia o loo a’oa’o mai i a’i tatou:
     + Se malamalama manino i le fuafuaga o le togiola
     + Ni mana’oga o le Tulafono a le Atua
     + Le tau e le mafaatusatusaina o lo tatou faaolataga
     + Le ala na tatalaina e Iesu e oo atu ai i le Tamā
     + Le saogalemu e mafai ona faalatalata atu ai i le Atua ma le mautinoa
   * Ua toe o se aga ona muta lea o le Faamasinoga, ma e “faaali faalua mai ai “Iesu” e le ina ia aveina agasala, a ia faaolaina i latou o e faatalitali atu mo Ia” (Eperu 9:28).